Donarea şi transplantul de organe

Abstract
Din textele tuturor documentelor internaţionale referitoare la drepturile omului se desprind următoarele elemente de bază: corpul omenesc este sacru, intangibil, trebuie respectat, atât în timpul vieţii, cât şi după moarte şi nu poate să facă obiectul niciunui comerţ. 

Pentru a evita orice fel de atingeri ale drepturilor omului, în dreptul internaţional, prin intermediul unor organisme de specialitate s-au adoptat norme care stabilesc principiile generale, printre cele mai importante fiind principiul respectării demnităţii fiinţei umane, al interzicerii oricăror atingeri aduse acesteia, exprimarea consimţământului, principiul anonimatului donatorilor, al gratuităţii, etc. 

Orice act prin care se efectuează prelevarea unor organe din corpul uman viu şi prin care se aduce o gravă  atingere vieţii si integrităţii corporale a omului, este sancţionat de Codul penal. 

Pentru a se evita aceste consecinţe, transplantul de organe trebuie conceput si realizat ca un gest suprem de dăruire a omului către om, un act al unui om, care poate aduce un serviciu semenului său, dar în condiţiile unei generozităţi sănătoase si rezonabile.
I. Consideraţii generale

Donarea şi transplantul de organe reprezintă activităţi medicale complexe, care au scop terapeutic, ce presupun înlocuirea unor organe şi/sau ţesuturi umane compromise morfologic şi funcţional (din corpul unui subiect normal) cu structuri similare sănătoase.

Problema dominantă este reprezentată de exprimarea consimţământului valid, dar şi de respectarea raportului risc/beneficiu (risc mai mic, beneficiu mai mare).
Totodată, donarea şi transplantul de organe sunt probleme socio-culturale (de exemplu, reprezentările populaţiei şi în special ale donatorului despre moarte), psihologice (de acceptare psihică validă a existenţei unui alt organ), dar şi probleme bioetice, juridice şi tehnice.
Organizaţia Mondială a Sănătăţii, recunoscând complexitatea şi importanţa activităţii medicale de donare şi transplant de organe şi ţinând seama de eventuale abuzuri medicale şi juridice care pot interveni în rândul populaţiilor sărace, ca urmare a acestei activităţi, a elaborat o serie de linii directoare cu titlul de recomandări etice şi juridice sau principii (Draft Guiding Principles on Human Organ Transplantation). Aceste principii trebuie să fie urmate de toate ţările membre ale OMS, în momentul elaborării unei legislaţii moderne privind donarea şi transplantul de organe
.
Principiul 1
Organele pot fi prelevate din corpul donatorului decedat în scop de transplant dacă:
- a fost obţinut consimţământul de prelevare prevăzut de lege;
- nu există motive pentru a crede că decedatul s-a opus în timpul vieţii la efectuarea prelevării.

Principiul  2
 Medicii care constată decesul potenţialului donator nu ar trebui să participe, în mod direct, la prelevarea de organe de la donatorul decedat şi nici la etapele ulterioare ale transplantului de organe. De asemenea, aceştia nu mai trebuie să fie responsabili pentru îngrijirea potenţialilor primitori.

Principiul 3 
Este recomandată prelevarea de organe de la donator decedat. În egală măsură, persoanele în viaţă (adulţii) pot dona organe, dar în limitele prevăzute de reglementările naţionale în vigoare. Persoanele în viaţă (adulţii) pot dona organe, dar se cere, în mod expres, ca exprimarea liberă a consimţământului să fie făcută în deplină cunoştinţă de cauză. De o manieră generală, trebuie să existe o legătură genetică sau sentimentală între donatorul în viaţă şi primitor.
Principiul  4
 Promovarea donării altruiste de organe prin publicitate sau apel public poate fi făcută, în conformitate cu reglementările naţionale în vigoare.

Principiul  5 
 Nu se poate recolta nici un fel de organ de la minori în viaţă sau persoane incapabile din punct de vedere juridic, cu excepţia situaţiilor prevăzute de reglementările naţionale în vigoare.
Principiul  6  
Corpul uman sau orice parte a sa nu poate face obiectul unei tranzacţii comerciale.
Principiul 7 
Trebuie oprită orice încercare de publicitate privind obţinerea sau utilizarea de organe umane plecând de la premise comerciale. Se cere interzicerea expresă prin lege a angajării medicilor în orice fel de activitate de comercializare a organelor sau în utilizarea unor organe obţinute în urma unor tranzacţii. Principiul novator înregistrat de Organizaţia Mondială a Sănătăţii este: principiul responsabilităţii profesionale a medicilor care participă la operaţiile de transplant unde provenienţa organului este neclară. În acest caz, medicii comit "o greşeală profesională care trebuie să fie sancţionată".

Principiul 8 
Se interzice oricărei persoane sau instituţii implicate în activitatea de donare şi transplant să solicite sau să primească foloase materiale care să depăşească cheltuielile pentru serviciile asigurate.
Principiul 9 
Atribuirea organelor donate trebuie să se facă după criterii clinice şi norme etice, în niciun caz după consideraţii de ordin financiar sau de altă natură. Regulile după care sunt atribuite organele donate trebuie să fie echitabile, obiective, juste şi transparente.
Principiul 10 
Calitatea, securitatea şi eficacitatea procedurilor privind donarea şi transplantul de organe sunt esenţiale atât pentru donator cât şi pentru primitor. Rezultatele pe termen lung ale donării şi transplantului de organe trebuie să facă obiectul unei evaluări, în ceea ce priveşte atât donatorul în viaţă, cât şi primitorul, cu scopul de a-i informa pe aceştia cu privire la avantajele şi inconvenientele donării şi transplantului de organe.

Principiul 11
 Organizarea şi executarea activităţii de donare şi transplant de organe, ca şi rezultatele lor clinice trebuie să fie transparente şi să poată fi controlate de aproape, asigurându-se în permanenţă protecţia vieţii private şi anonimatul, atât al donatorului cât şi al primitorului.
În ceea ce priveşte sistemul european de protecţie a drepturilor omului în legătură cu dezvoltarea medicinei şi biologiei, acesta are în centru său Convenţia europeană pentru protecţia drepturilor omului şi a demnităţii fiinţei umane faţă de aplicaţiile biologiei şi medicinei
, cunoscută sub denumirea de Convenţia de la Oviedo semnată la 4 aprilie 1997, sau Convenţia privind drepturile omului şi biomedicina.
În jurul acestei Convenţii au fost adoptate protocoale adiţionale care se referă la anumite probleme punctuale. Aceste protocoale adiţionale sunt:

-  Protocolul privind interdicţia clonării umane (Paris, 12 ianuarie 1998)
,

-    Protocolul adiţional privind transplantul de organe şi ţesuturi de origine umană (Strasbourg, 24 ianuarie 2002),

- Protocolul adiţional privind cercetarea biomedicală (Strasbourg, 25 ianuarie 2005),

- Protocolul adiţional privind testele genetice medicale (Strasbourg, 8 iunie 2007).
Unitatea sistemului european de protecţie a drepturilor omului în legătură cu dezvoltarea biomedicinei este susţinută de trei imperative, care au valoare de principii fundamentale. Aceste principii sunt:
-  Principiul întâietăţii fiinţei umane, (Cap. I, art. 2 din Convenţia privind drepturile omului şi biomedicina),
-  Principiul accesului echitabil la îngrijirile de sănătate, (Cap. I, art. 3 din Convenţia privind drepturile omului şi biomedicina),
- Principiul respectării obligaţiilor profesionale şi a regulilor de conduită. (Cap. I, art. 4 din Convenţia privind drepturile omului şi biomedicina)
.
II.Preocupări europene privind donarea şi transplantul de organe
A. Comunicare a Comisiei Europene [COM(2007)275final]
. Donarea şi transplantul de organe: acţiuni politice la nivelul UE
La nivelul Uniunii Europene, donarea şi transplantul de organe rămân activităţile medicale esenţiale în tratarea anumitor maladii pentru care în prezent nu există tratament. De aceea, aceste activităţi medicale trebuie abordate, ţinându-se seama de mai mulţi factori, printre care cei mai importanţi sunt:

-   riscul transmiterii unor boli (virusul HIV, virusul hepatitei B şi C, bacterii, ciuperci şi paraziţi),
-  garantarea unui nivel ridicat de protecţie a pacienţilor în întreaga Europă (anual, un anumit număr de cetăţeni din cadrul UE sunt supuşi unui transplant într-un alt stat membru decât cel de origine),

- oferta limitată de organe de origine umană, utilizate pentru transplant, în scop terapeutic,

-   traficul de organe de origine  umană.
Comunicarea Comisiei Europene [Com(2007)275 final]
 - Donarea şi transplantul de organe: Acţiuni politice la nivelul UE - a propus un mecanism dual de acţiune:

- un plan de acţiune 2009-2015 menit să sporească coordonarea şi cooperarea între statele membre,

- completarea acestui plan cu un instrument juridic care să includă principiile necesare pentru crearea unui cadru de bază al calităţii şi al securităţii donării şi transplantului de organe.
Potrivit Comunicării Comisiei  Europene
, donarea şi transplantul de organe reprezintă probleme delicate şi complexe, care trebuie abordate în funcţie de contextul istoric, cultural, social, juridic, administrativ şi organizaţional din statele membre UE. De asemenea, nu trebuie neglijată nici preocuparea pentru etica acestui subiect, caracteristicile serviciilor medicale, precum şi pentru organizarea sistemului de donare din fiecare stat.
Transplantul de organe este folosit cu eficienţă în tratamentul insuficienţei renale în stadiu terminal, în timp ce, în cazul insuficienţei hepatice, pulmonare sau cardiace în stadiu terminal, reprezintă singurul tratament disponibil.

Schimburile de organe între statele membre UE se realizează anual, iar în perspectivă, este posibil ca aceste practici medicale să fie folosite pentru tratarea unor afecţiuni, pentru care în prezent nu există tratament.

Nevoia de transplanturi depăşeşte rata donării de organe. În cadrul UE se înregistrează diferenţe importante între numărul donatorilor decedaţi şi numărul donatorilor în viaţă. Astfel,  programele de transplant sunt influenţate de penuria de organe. 
Donarea şi transplantul de organe necesită  o abordare integrată, care constă în trei acţiuni:

- Cadrul privind calitatea şi securitatea donării şi transplantului de organe,
-  Cooperarea dintre statele membre UE,
-  Combaterea traficului de organe.
1. Cadrul privind calitatea şi securitatea donării şi transplantului de organe
În vederea asigurării calităţii şi securităţii transplantului de organe sunt esenţiale următoarele acţiuni:

-  păstrarea evidenţelor privind donatorii,
-  stabilirea unor proceduri standard de prelevare,
- stabilirea unor cerinţe standard de păstrare şi transportare a organelor,
- transportul eficient al organelor, pentru a minimaliza durata ischemiei
 şi pentru a se evita deteriorarea organelor,
-  recipientul folosit pentru organe trebuie să fie etichetat într-un mod clar şi trebuie să includă documentaţia necesară, respectându-se principiul confidenţialităţii medicale,
- sistemul de transplant trebuie să fie un sistem de calitate, care să asigure trasabilitatea de la donator la beneficiar(i),
- sistemul de transplant trebuie să identifice şi să semnalizeze apariţia unor complicaţii neaşteptate sau reacţii adverse,
- crearea unui sistem care să furnizeze lista completă a centrelor autorizate pentru activitatea de transplant din întreaga Europă, aceasta fiind accesibilă atât publicului cât şi specialiştilor.
2. Cooperarea dintre statele membre

Cooperarea dintre statele membre presupune următoarele aspecte:

-  disponibilitatea organelor,

-  sensibilizarea populaţiei şi a opiniei publice,

- aspecte organizatorice (sporirea eficienţei şi accesibilităţii sistemelor de transplant, ameliorarea calităţii şi a siguranţei).
În ceea ce priveşte disponibilitatea organelor, s-a constatat că mulţi donatori sunt pierduţi, deoarece nu există o evaluare sau o înregistrare a acestora. Pentru a îmbunătăţi funcţionarea sistemelor de transplant, dar şi pentru a creşte eficienţa obţinerii de organe, în unele state membre au fost formaţi specialişti, din domeniul sănătăţii, însărcinaţi cu: 

- detectarea persoanelor care ar putea deveni donatori de organe post-mortem, după îndeplinirea tuturor cerinţelor obligatorii privind consimţământul;

- donările de organe de la persoane vii, în completarea celor de la persoane decedate.
Referitor la sensibilizarea populaţiei şi a opiniei publice, aceasta joacă un rol deosebit de important în creşterea ratei donării de organe.

Cele mai eficiente mijloace de sensibilizare a populaţiei cu privire la donare sunt:

- sporirea cunoştinţelor despre transplant în rândul specialiştilor din domeniul sănătăţii şi în mass-media,

- adoptarea unei atitudini profesioniste, precum şi sprijinul experţilor din domeniul comunicării, în ceea ce priveşte donarea, pentru a nu afecta consimţământul populaţiei,

- mobilitatea cetăţenilor demonstrează necesitatea de a facilita identificarea donatorilor de organe de pe teritoriul Europei şi a donării transfrontaliere în Europa,

- sensibilizarea permanentă a populaţiei, ca element-cheie al oricărei strategii comunitare (potrivit Anchetei Eurobarometru 2006, doar 41% dintre cetăţenii europeni au discutat în cadrul familiei cu privire la donarea de organe). În Comunicarea Comisiei Europene
 se stipulează că: "...există o corelare pozitivă importantă între faptul de a fi discutat despre donarea de organe în cadrul familiei şi disponibilitatea de a dona organe".,

- crearea cărţii europene de donator de organe, care indică dorinţa titularului de a-şi dona sau nu organele (81% dintre cetăţenii europeni sunt în favoarea utilizării cărţii de donator de organe, în timp ce doar 12% dintre europeni posedă o carte de donator de organe).
În acest context, este analizată posibilitatea includerii cărţii europene de donator în cardul european de asigurări de sănătate existent.

 Diferenţa de atitudine faţă de problema donării de organe post-mortem poate fi explicată prin:

- varietatea procedurilor prevăzute de legislaţie cu privire la consimţământul donatorilor, atât pentru donatorii în viaţă cât şi pentru cei decedaţi;

· factori sociali, economici şi culturali.

Toate acestea influenţează percepţia societăţii cu privire la avantajele donării de organe. 

În ceea ce priveşte aspectele organizatorice, Comunicarea Comisiei Europene stipulează că "structura organizaţională reprezintă un element-cheie al sistemelor de donare/transplant".

Astfel, pentru a păstra organul viabil, procesul donare/transplant, trebuie să se desfăşoare în câteva ore, deoarece organele au o perioadă scurtă de conservare, iar donatorul şi primitorul trebuie să fie compatibili.

Sistemul organizaţional donare/transplant, în scopul eficienţei şi accesibilităţii sale trebuie să ţină seama şi de următoarele elemente:

-  sistemul donare/transplant trebuie să funcţioneze în conformitate cu criteriile stabilite în prealabil,

- rolul autorităţilor competente este hotărâtor în activitatea de donare/transplant,

-  colaborarea la nivelul Uniunii Europene poate reduce diferenţele între statele membre (în special noile state membre) în ceea ce priveşte accesibilitatea transplanturilor şi lungimea listelor de aşteptare.
3. Combaterea traficului de organe

Referitor la această problemă, în Comunicarea Comisiei Europene
 se stipulează că: "Interdicţia privind traficul de organe şi ţesuturi umane este deja în vigoare prin intermediul instrumentelor juridice internaţionale, precum Convenţia de la Oviedo privind drepturile omului şi biomedicina şi Protocolul său adiţional privind transplantul de organe şi ţesuturi de origine umană.
Comisia se raportează în mod constant la aceste instrumente internaţionale importante şi va monitoriza îndeaproape orice evoluţie în domeniul traficului de organe, atât în interiorul UE, cât şi la nivel mondial".
B- Comunicarea Comisiei Europene [COM(2008)819 final] – Planul de acţiune privind donarea şi transplantul de organe (2009-2015): consolidarea cooperării între statele membre

În Comunicarea Comisiei Europene
 sunt identificate 10 acţiuni prioritare menite să ajute statele membre să facă faţă provocărilor în domeniul donării şi transplantului de organe. Aceste acţiuni sunt:
1.Promovarea rolului coordonatorilor de transplanturi în fiecare spital unde există potenţial de donări de organe.

2.Promovarea programelor de îmbunătăţire a calităţii în fiecare spital unde există potenţial de donări de organe.

          3.Schimbul de cele mai bune practici privind programele de donări de organe de la persoane vii între statele membre ale UE (acţiune în favoarea registrelor donatorilor vii).
4.Îmbunătăţirea cunoştinţelor şi a competenţelor de comunicare ale profesioniştilor în domeniul sănătăţii şi a grupurilor de sprijin pentru pacienţii implicaţi în transplantul de organe.

5.Facilitarea identificării donatorilor de organe de pe teritoriul Europei, precum şi donarea transfrontalieră în Europa.

6.Consolidarea modelelor organizaţionale de donare şi transplant de organe în statele membre ale UE.

7.Promovarea de acorduri comunitare privind aspecte ale medicinei transplantului.

8.Facilitarea schimburilor de organe între autorităţile naţionale.

9.Evaluarea rezultatelor post – transplant.

10.Promovarea unui sistem comun de acreditare pentru programele de donare şi transplant de organe.
Evaluarea eficienţei acestui program de acţiune se va realiza în 2012 (evaluarea intermediară 2012).
III.Cadrul juridic european şi internaţional al donării şi transplantului de organe
Conceptul de donator este reprezentat de subiectul în viaţă sau decedat, de la care se prelevează organe, ţesuturi şi/sau celule de origine umană pentru utilizarea terapeutică.

Conceptul de primitor este reprezentat de subiectul care beneficiază de transplant de organe, ţesuturi şi/sau celule de origine umană.

Principiile generale ale procesului de donare şi transplant de organe sunt: exprimarea consimţământului, gratuitatea actului de donare, precum şi anonimatul între donatorul de organe şi primitor. 

În ceea ce priveşte consimţământul, ţările europene se disting în privinţa manierei de exprimare a consimţământului.

Donarea de organe este un act de generozitate şi de solidaritate, în întregime gratuit, legea interzicând orice formă de remunerare în schimbul donării de organe.

De asemenea, donarea de organe este asociată şi cu principiul  anonimatului, potrivit căruia, numele donatorului nu poate fi comunicat primitorului, şi reciproc, numele primitorului nu poate fi comunicat donatorului.
În octombrie 2008, Agenţia Franceză pentru Biomedicină a realizat un studiu comparativ al cadrului juridic internaţional în materia prelevării şi transplantului de organe, care prezintă o imagine de ansamblu a elementelor semnificative din legislaţia diferitelor ţări
.
Studiul se referă, pe de o parte, la prelevarea de organe de la persoane decedate, iar, pe de altă parte, la prelevarea de organe de la donatorii în viaţă.

1.Prelevarea de organe de la persoane decedate

În ceea ce priveşte prelevarea de la persoane decedate, cifrele arată diferenţe semnificative între ţări.

Ratele de prelevare variază între limite largi în Europa, între 0,8 si 35 la un milion de locuitori şi nu par a fi în legătură cu un anumit tip de consimţământ–prezumat sau informat.
Astfel, în 2006, rata de prelevare de organe la un milion de locuitori se ridică la 23,2 în Franţa, 33,8 în Spania, 21,7 în Italia, 15,3 în Germania şi 12,9 în Marea Britanie.

Prelevarea de organe postmortem şi consimţământul

Marea majoritate a ţărilor din Europa a legiferat modalitatea de exprimare a consimţămîntului în materia donării de organe. Astfel, unele ţări au ales regimul consimţământului prezumat  precum: Franţa, Spania, Italia, Portugalia, Luxemburg, Grecia, Belgia, Suedia, Finlanda, altele au ales regimul consimţământului informat, precum: Germania, Marea Britanie, Danemarca, Olanda, Irlanda. 
Consimţământul prezumat se referă la următoarele situaţii: dacă o persoană, în timpul vieţii, nu a declarat la notar sau la medic, că nu doreşte să devină donator după moarte, atunci ea, în mod automat, devine donator. Altfel spus, medicul poate să-i preleveze organele după moarte, indiferent de ce a gândit acea persoană în timpul vieţii.

În ceea ce priveşte consimţământul informat, acesta reprezintă acordul liber de voinţă, dat de persoana vizată, în scris şi în deplină cunoştinţă de cauză, cu privire la procedurile de diagnostic şi /sau terapeutice pe care urmează să le efectueze.

În practică, în toate ţările, indiferent de regimul consimţământului, explicit sau prezumat, discuţia cu familia este primordială. Diferenţa de abordare intervine în cazul în care decedatul nu are rude care să exprime voinţa sa. În aceste condiţii, prelevarea de organe este ilegală în ţările în care consimţământul trebuie să fie explicit.

În Marea Britanie şi în Germania, sistemul prevede desemnarea unei persoane de încredere care să fie însărcinată cu exprimarea consimţământului. În absenţa unei asemenea persoane, legea stabileşte o ierarhie în interiorul membrilor familiei, în cazul în care aceştia exprimă opinii diferite.
Olanda şi Marea Britanie au examinat recent, cu scopul de a extinde sursa de organe disponibile, proiecte de lege ce vizează adoptarea sistemului consimţământului prezumat, dar aceste proiecte au fost respinse.

În Europa, toate ţările care practică prelevarea de organe au stabilit un sistem de înregistrare a persoanelor, cu privire la voinţa acestora de a-şi dona organele după moarte. Este vorba despre un registru al donatorilor declaraţi (în 41% din ţările din Europa), un registru al persoanelor care se opun donării de organe (în 24% din ţările din Europa) sau înregistrarea voinţei persoanei ca o vocaţie (donare benevolă).
În Belgia, pentru a fi consolidată certitudinea cu privire la voinţa donatorilor, fiecare persoană este chemată să semneze un formular unde îşi exprimă consimţămîntul (donator voluntar) sau opoziţia cu privire la donarea de organe. Acest sistem se suprapune sistemului consimţământului prezumat, prevăzut de lege. Autorităţile sanitare contabilizează donatorii voluntari într-un registru, care se află la Ministerul Sănătăţii.
În Spania, este întrebată familia şi dacă aceasta refuză nu se realizează transplantul. Spania este singura ţară din Uniunea Europeană unde, echipa care acordă asistenţă muribunzilor este aceeaşi care realizează operaţiile de transplantare şi este plătită în funcţie de numărul cazurilor.  

Spania este un model în întreaga lume, în ceea ce priveşte organizarea şi coordonarea activităţii de transplant. Astfel, un program activ de detectare a pacienţilor susceptibili de "moarte clinică" sau "moarte encefalică", permite anticiparea procedurii de prelevare de organe.
În această etapă, echipa medicală este pregătită să contacteze familia, în timp ce destinatarul este pregătit pentru transplant. Această organizare se bazează pe o antrenare solidă a echipelor de coordonare a transplantului.

Graţie acestui program, Spania a reuşit să-şi majoreze rata de prelevare de organe de la persoane decedate, de la 14 la 35 la un milion de locuitori între 1989 – 2004. Rata de refuz din partea familiilor se situează, în ciuda puternicelor disparităţi regionale, în jur de 17,8% în 2008, fiind cea mai mică din lume (Franţa se situează în jur de 30%, în ceea ce priveşte refuzul din partea familiilor).
Prelevarea de organe de la persoane decedate ca urmare a stopului cardiac

O definiţie legală a morţii nu a fost încă adoptată în Spania, Italia, Ungaria şi Portugalia. În Franţa şi în Germania, definiţia morţii nu este înscrisă în lege, chiar dacă diagnosticul de moarte este încadrat de criterii şi proceduri precise, definite prin reglementările profesionale (reguli de bune practici sau guidelines).

În 2003, foarte puţine ţări europene au legiferat practica prelevării de organe de la donatori decedaţi ca urmare a unui stop cardiac. Cu toate acestea, ea a fost autorizată în Olanda, în Belgia, în Lituania, în Spania şi în Marea Britanie. Germania şi Portugalia au interzis cu fermitate această practică.
Franţa nu a reţinut decât prelevarea de la donatorii din categoriile I, II, III sau IV, potrivit clasificării internaţionale de la Maastricht, astfel: 
 Categoria I: stop cardiac survenit în afara unui spital  (domiciliu, loc de muncă, loc public) şi în afara oricărui context legat de asistenţa medicală. De asemenea, este important dacă la prelevarea de organe, reanimarea s-a realizat la mai puţin de 30 de minute de la instalarea stopului cardiac.

 Categoria II: stopul cardiac, în prezenţa asistenţei medicale calificate, aptă de a realiza un masaj cardiac sau o ventilaţie mecanică eficace.
 Categoria III: stopul cardiac a survenit la o persoană spitalizată, pentru care decizia de oprire a tratamentului a fost luată în funcţie de pronosticul medicilor.  Din considerente etice, este exclusă prelevarea de organe atunci când stopul cardiac este consecutiv opririi tratamentului (categoria III). În această situaţie, nu trebuie să intervină nicio consideraţie cu privire la o eventuală prelevare de organe. 
Cu toate aceastea, în ţări precum Marea Britanie, Olanda şi Statele Unite, această categorie de donatori reprezintă sursa cea mai importantă de organe.
Categoria IV: persoană spitalizată şi decedată, ce se afla la reanimare (în stadiul de moarte clinică), care a făcut un stop cardiac ireversibil.

2.Prelevarea de organe de la donatorii în viaţă

Din considerente sociale, culturale şi medicale, unele ţări, de exemplu Japonia efectuează majoritatea transplanturilor de organe plecând de la donatori în viaţă.

La sfârşitul ultimilor ani, s-a observat o deosebire între ţările care au avantajul de a transplanta organe prelevate de la donatori în viaţă (ţările scandinave) şi ţările care au privilegiul de a transplanta organe prelevate de la donatori decedaţi (ţările latine), precum şi ţările care au o practică intermediară (Marea Britanie, Germania). În prezent, s-a dezvoltat în primul rând prelevarea de organe de la donatori decedaţi şi, în al doilea rând, prelevarea de organe de la donatori în viaţă.
Cercul donatorilor în viaţă
Ţările scandinave şi anglosaxone recunosc, de mai mulţi ani, posibilitatea donării de organe de către toate persoanele aflate în strânsă relaţie emoţională cu primitorul (destinatarul). În aceste condiţii, Italia şi Spania au autorizat donarea de organe pornind de la relaţia care uneşte donatorul de primitor (destinatar). Astfel, Marea Britanie, Italia şi Spania sunt singurele ţări din Europa care nu pun niciun fel de restricţii între donatorul şi primitorul de organe, atunci când vorbim despre donarea de la persoane în viaţă.
În Germania şi în Ungaria, rudele de gradul I, rudele de gradul al II- lea, partenerii (căsătoriţi sau nu), precum şi toate persoanele aflate într-o relaţie emoţională cu primitorul (destinatarul) sunt autorizate în mod legal să doneze organe.
Dimpotrivă, între statele din Europa, Portugalia are o legislaţie mai strictă şi anume: este necesară o legătură genetică între donator şi primitor (destinatar). În aceste condiţii, soţii şi concubinii sunt excluşi de la donarea de organe, aşa cum a fost şi cazul Franţei, înainte de adoptarea Legii din anul 2004 privind bioetica.

Practica "donărilor încrucişate"

Practica "donărilor încrucişate" s-a dezvoltat în Coreea de Sud, S.U.A., Marea Britanie, Olanda, Italia, Japonia. Această practică, presupune, donarea încrucişată între două cupluri, donator-primitor (receptor), atunci când donarea nu este posibilă în interiorul fiecărui cuplu, din motive de incompatibilitate a grupelor de sânge sau din motive imunologice. De exemplu, donatorul din cuplul A donează un rinichi unui primitor din cuplul B şi viceversa, odată ce există o compatibilitate între donatori şi receptori. Prelevarea celor două organe şi transplanturile se realizează de o manieră simultană. De asemenea, încrucişarea poate fi extinsă la mai mult de două cupluri. Franţa şi Portugalia nu autorizează această practică.
În Germania, au fost realizate mai multe "donări încrucişate", pe baza autorizaţiilor individuale. După o dezbatere, pe marginea legii în vigoare, cu privire la legalitatea acestei practici, cea mai mare autoritate în drept a statuat că o astfel de donare -  "donarea încrucişată" – este posibilă doar dacă există o comuniune afectivă între cei patru interesaţi.

În Spania, ONT (Organizaţia Naţională de Transplant), organism naţional ce se ocupă cu activitatea de transplant de organe, a făcut cunoscut faptul că intenţionează să dezvolte începând cu anul 2009, donarea de organe de la donatori în viaţă şi, în special, practica "donărilor încrucişate".
În Italia, din noiembrie 2006, există un registru naţional al "donărilor încrucişate". Participanţii sunt selectaţi pe bază de criterii generale. O comisie naţională verifică dacă sunt îndeplinite condiţiile şi asociază cuplurile între care se realizează donarea de organe, după un algoritm, ce ţine seamă, în special de vârstă. Persoanele vizate îşi pot retrage în mod liber consimţământul, în orice moment.
În Marea Britanie, Legea privind ţesuturile umane din anul 2004 (Human Tissue Act 2004) a extins cercul donatorilor în afara sferei ce ţine seama de apartenenţa genetică a persoanelor sau de legătura emoţională dintre acestea, introducând două noi posibilităţi: "donarea altruistă" şi "donarea încrucişată", între cupluri sau grup de donatori sau primitori (destinatari).

În Olanda, practica "donării încrucişate" este integrată în activitatea unei organizaţii naţionale, astfel că, începând cu anul 2004, au fost realizate 132 de "donări încrucişate". S-a înfiinţat un grup mare de donatori, ceea ce a permis schimbul de organe cu Statele Unite, dar şi cu Marea Britanie. Experienţa olandeză a "donărilor încrucişate" a fost analizată în plan etic şi, odată cu anul 2008, au fost realizate sute de transplanturi, fără incidente, din punct de vedere al anonimatului sau al gratuităţii.
Obţinerea consimţământului şi protecţia donatorilor
Majoritatea ţărilor din Europa au adoptat dispoziţii de protecţie în ceea ce priveşte minorii şi persoanele adulte care nu pot fi donatori.
Informarea donatorului cu privire la riscurile şi consecinţele prelevării de organe, precum şi consimţământul scris al acestuia, sunt cerute de lege în toate ţările.

În unele state, consimţământul donatorului trebuie să fie luat de un comitet ad-hoc. În unele din aceste state, comitetul ad-hoc este constituit de către o autoritate judiciară ( în Franţa, aceste două exigenţe se cumulează).

În Franţa, un comitet de experţi furnizează donatorului informaţii cu privire la consecinţele prelevării de organe, consecinţe ce pot fi de natură medicală, socială şi financiară. De asemenea, acest comitet emite o autorizaţie sau un refuz de prelevare, care se impun donatorului şi echipei de transplant. Consimţământul donatorului se exprimă în faţa unei instanţe oficiale, de exemplu preşedintele tribunalului.
De mai mult timp, Marea Britanie este singura ţară care a instituit un comitet independent de experţi al echipei medicale a primitorului. Denumit ULTRA (Unrelated Living Transplant Regulatory Authority - Autoritatea pentru Reglementarea Transplantului între Persoane Neînrudite), acesta este constituit din 11 membri, medici sau nu, având drept misiune, verificarea autenticităţii consimţământului donatorilor. Acest comitet emite un aviz consultativ, decizia finală cu privire la donarea de organe revenind medicilor. Mai mult decât atât, acesta nu intervine, decât în cazul  donării de organe între persoane fără aceeaşi apartenenţă genetică. Legea din 2004 privind ţesuturile umane, extinzând cercul de donatori a creat, de asemenea, HTA (Human Tissue Authority – Autoritatea pentru Ţesuturi Umane) cu scopul de a controla practica donării de organe de la donatori în viaţă, urmărindu-se concomitent desfiinţarea Autorităţii pentru Reglementarea Transplantului între Persoane Neînrudite.
În Ungaria, un comitet de primire, compus din 5 – 11 membri intervine pentru a aproba donările de organe de la donatorii în viaţă, în afară de donările între persoane înrudite genetic.
Germania şi Spania au creat o instituţie de primire similară, care are misiunea de a se asigura că donarea de organe este voluntară şi nu există nicio consideraţie de ordin financiar. Ca şi în cazul Marii Britanii, avizul consultativ emis de comitetul de primire nu este impus echipei medicale de coordonare, prelevare şi transplant de organe.

În Italia, nu a fost creat niciun comitet. Oricum, prelevarea de organe nu poate avea loc fără ca echipa medicală să nu ţină seama de opinia unei terţe persoane. Aceasta trebuie să se asigure de libera voinţă a donatorului. În ceea ce priveşte materia "donărilor încrucişate", este necesară o dublă validare, din partea a două terţe persoane, una făcând parte dintr-o comisie naţională, iar cealaltă dintr-o comisie regională. Autorizaţia finală este dată de un judecător.
Norvegia şi în mai mică măsură Suedia, Danemarca şi Olanda au optat pentru o politică stimulativă în ceea e priveşte prelevarea de organe de la donatori în viaţă. Aceasta se bazează pe punerea în aplicare a unei proceduri de recrutare a donatorilor în viaţă. Dubla responsabilitate a medicului, medicală pe de o parte, morală pe de altă parte constă în a găsi un donator care să corespundă pacientului primitor. Astfel, în Norvegia, procedura de recrutare a donatorilor, atunci când există un pacient primitor presupune întocmirea unei liste, care să cuprindă numele şi coordonatele tuturor membrilor familiei sau persoanelor cu care pacientul se află în relaţie afectivă, persoane susceptibile de a fi potenţiali donatori. Apoi, spitalele au sarcina de a contacta individual aceste persoane. În condiţiile în care aceste persoane sunt deschise perspectivei de a dona organe, vor fi supuse examenelor medicale corespunzătoare de către echipa de asistenţă medicală.
Monitorizarea donatorilor în viaţă
Monitorizarea sănătăţii donatorilor în viaţă se realizează în Franţa, Italia, Marea Britanie şi Elveţia. Aceasta din urmă, de mai mult timp a stabilit un registru complet şi centralizat al donatorilor şi, în fiecare an, aceştia sunt contactaţi pentru a beneficia gratuit de examene medicale corespunzătoare.

Donatorii în viaţă nu sunt monitorizaţi în Germania, Ungaria şi Portugalia.

Compensarea şi remunerarea

Pretutindeni în Europa, se reţine principiul neutralităţii financiare a donatorului, gradul de compensare a cheltuielilor privind donarea fiind variabil. De exemplu, în Italia, nu sunt suportate costurile privind transportul, în timp ce decontarea costurilor indirecte, prin proceduri simple de management, fac obiectul ţărilor scandinave.
Traficul de organe

În ceea ce priveşte traficul de organe, Organizaţia Mondială a Sănătăţii estimează că 91 de ţări au capacitatea de a efectua transplanturi de rinichi.  Potrivit revistei medicale "The Lancet" ("Bisturiul"), turismul pentru transplanturi este reprezentat de 10% din transplanturile efectuate în lume.
În marea lor majoritate, comunităţile medicale nord-americane şi mondiale se opun acestei practici din considerente etice, şi anume: comercializarea corpului uman şi a părţilor sale poate afecta demnitatea fiinţei umane. 
Interzicerea comercializării corpului uman şi a părţilor sale a fost explicitată şi în Legea franceză asupra bioeticii, precum şi în Convenţia pentru protecţia drepturilor omului şi a demnităţii fiinţei umane privind aplicaţiile biologiei şi ale medicinei: Convenţia Europeană asupra drepturilor omului şi asupra Biomedicinei.
ANEXA
Tipurile de consimţământ privind donarea postmortem de organe, în unele statele membre UE
	Nr. crt.
	Ţara
	Legislaţie
	Consimţământul

	   1.
	Franţa
	•Legea nr.2004-800 din 6 august 2004 privind bioetica
,
•Codul sănătăţii publice

	Prezumat 

	   2.
	Spania
	•Decretul Regal 2070/1999 privind  reglementarea  activităţilor de 
de prelevare şi utilizare clinică a organelor de origine umană, precum  şi coordonarea teritorială referitoare la donarea şi transplantul de organe şi ţesuturi

	Prezumat 

	   3.
	Italia
	•Legea privind regimul juridic în materia prelevării şi transplantului de organe nr.91 din 1 aprilie 1999

	Prezumat 

	   4.
	Luxemburg
	•Legea din 25 noiembrie 1982 privind prelevarea substanţelor de origine umană

	Prezumat 

	   5.
	Belgia
	•Legea 32  din 13 iunie 1986 cu privire la prelevarea şi transplantul de organe

	Prezumat 

	   6.
	Austria
	•Legea federală din 1 iunie 1982 privind transplantul de organe

	Prezumat 

	   7.
	Suedia
	•Legea din 1996 privind donarea şi transplantul de organe

	Prezumat 

	   8.
	Portugalia
	•Legea 22 din 29 iunie 2007 de modificare a Legii no.12 din 22 aprilie 1993 privind recoltarea şi transplantul de ţesuturi şi organe de origine umană

	Prezumat 

	   9.
	Grecia
	•Legea 1383 din 2 august 1983 privind prelevarea şi transplantul de ţesuturi şi organe de origine umană

	Prezumat (implicit)

	 10.
	Germania 
	•Legea din 5 noiembrie 1997 privind prelevarea, donarea şi transplantul de organe (Legea privind transplantul)

	Informat


	 12.
	Marea Britanie
	•Human Tissue Act 2004


	Informat


� Gh. Scripcaru, V. Astărăstoaie,. Aurora Ciucă, Călin Scripcaru, Introducere în biodrept -  de la bioetică la biodrept, Editura Lumina Lex, Bucureşti, 2003, p. 245-246.


� Ratificarea Convenţiei s-a făcut prin Legea 17 din 22 februarie 2001, publicată în Monitorul Oficial 103 din 28 februarie 2001.


� � HYPERLINK "http://www.coe.ro/ratificate.php" ��http://www.coe.ro/ratificate.php�


� Revista Română de Bioetică – vol. 1, nr. 3, iulie – septembrie 2003, Conf. univ. dr. Mona Maria Pivniceru, Facultatea de Drept, Universitatea "Al. I. Cuza" Iasi, Prep. univ. Horia Tit, Facultatea de Drept, Universitatea "Al. I. Cuza" Iasi -  Principiile fundamentale ale sistemului european de protectie a drepturilor omului in legatura cu biomedicina.


� � HYPERLINK "http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF" ��http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF�


� � HYPERLINK "http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF" ��http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF�





� Idem


� Stare patologică constând în diminuarea circulaţiei sanguine într-un organ sau într-o anumită regiune a corpului, provocată de un spasm arterial sau de astuparea unui vas.


� � HYPERLINK "http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF" ��http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF�








� � HYPERLINK "http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF" ��http://eur-lex.europa.eu/LexUriServ/LexUriServ.do?uri=COM:2007:0275:FIN:EN:PDF�


� � HYPERLINK "http://eur-lex.europa.eu/LexUriServ/LexUriServ.do?uri=COM:2008:0819:FIN:EN:PDF" ��http://eur-lex.europa.eu/LexUriServ/LexUriServ.do?uri=COM:2008:0819:FIN:EN:PDF�


� � HYPERLINK "http://eur-lex.europa.eu/LexUriServ/LexUriServ.do?uri=COM:2008:0819:FIN:EN:PDF" ��http://eur-lex.europa.eu/LexUriServ/LexUriServ.do?uri=COM:2008:0819:FIN:EN:PDF�


�� HYPERLINK "http://www.cdep.ro/intranet/mof/2006/0372.pdf" ��http://www.cdep.ro/intranet/mof/2006/0372.pdf�


�� HYPERLINK "http://www.cdep.ro/intranet/mof/2006/0372.pdf" ��http://www.cdep.ro/intranet/mof/2006/0372.pdf�


� � HYPERLINK "http://www.agence-biomedecine.fr/uploads/document/bilanLB-partie2.pdf" ��http://www.agence-biomedecine.fr/uploads/document/bilanLB-partie2.pdf�





�� HYPERLINK "http://www.legifrance.gouv.fr/affichTexte.do?cidTexte=LEGITEXT000005821809&dateTexte=20090406" ��http://www.legifrance.gouv.fr/affichTexte.do?cidTexte=LEGITEXT000005821809&dateTexte=20090406�


�� HYPERLINK "http://www.legifrance.gouv.fr/affichCode.do;jsessionid=BE5F48F312824F5F9E39F6985B0723C6.tpdjo11v_1?cidTexte=LEGITEXT000006072665&dateTexte=20091005" ��http://www.legifrance.gouv.fr/affichCode.do;jsessionid=BE5F48F312824F5F9E39F6985B0723C6.tpdjo11v_1?cidTexte=LEGITEXT000006072665&dateTexte=20091005�


�  � HYPERLINK "http://www.ont.es/legislacion/ficherosPDF/L8.pdf" ��http://www.ont.es/legislacion/ficherosPDF/L8.pdf�


� � HYPERLINK "http://www.camera.it/parlam/leggi/elelenum.htm" ��http://www.camera.it/parlam/leggi/elelenum.htm�


� � HYPERLINK "http://www.dondorganes.public.lu/fr/que-dit-loi/memorial.pdf" ��http://www.dondorganes.public.lu/fr/que-dit-loi/memorial.pdf�


� � HYPERLINK "http://staatsbladclip.zita.be/moniteur/lois/2007/04/13/loi-2007022504.html" ��http://staatsbladclip.zita.be/moniteur/lois/2007/04/13/loi-2007022504.html�


� � HYPERLINK "http://nvl002.axila.nl/postprint/PPpp1930.pdf" ��http://nvl002.axila.nl/postprint/PPpp1930.pdf�


� � HYPERLINK "http://nvl002.axila.nl/postprint/PPpp1930.pdf" ��http://nvl002.axila.nl/postprint/PPpp1930.pdf�








� � HYPERLINK "http://www.dre.pt/pdfgratis/2007/06/12400.pdf" ��http://www.dre.pt/pdfgratis/2007/06/12400.pdf�


�� HYPERLINK "http://books.google.ro/books?id=mdKmqOng268C&pg=PA210&lpg=PA210&dq=Law+No.+1383+of+2+August+1983+on+the+removal+and+trasplantation+of+human+tissues+and+organes&source=bl&ots=H1XWFl7GrG&sig=V5vZD42ON3mJ_YP7t8ikvktyAc&hl=ro&ei=25zlStKSDIyKngP82NSiCw&sa=X&oi=book_result&ct=result&resnum=1&ved=0CAcQ6AEwAA#v=onepage&q=&f=false" ��http://books.google.ro/books?id=mdKmqOng268C&pg=PA210&lpg=PA210&dq=Law+No.+1383+of+2+August+1983+on+the+removal+and+trasplantation+of+human+tissues+and+organes&source=bl&ots=H1XWFl7GrG&sig=V5vZD42ON3mJ_YP7t8ikvktyAc&hl=ro&ei=25zlStKSDIyKngP82NSiCw&sa=X&oi=book_result&ct=result&resnum=1&ved=0CAcQ6AEwAA#v=onepage&q=&f=false�


� � HYPERLINK "http://apps.who.int/idhl-rils/results.cfm?language=french&type=ByTopic&strTopicCode=IVC&strRefCode=All" ��http://apps.who.int/idhl-rils/results.cfm?language=french&type=ByTopic&strTopicCode=IVC&strRefCode=All�


� � HYPERLINK "http://www.opsi.gov.uk/ACTS/acts2004/ukpga_20040030_en_2" ��http://www.opsi.gov.uk/ACTS/acts2004/ukpga_20040030_en_2�

